Πωλητής Σιχ, κρατώντας κλαδιά καθαρισμού δοντιών, στο Παντζάμπ, Ινδία.
Το **κλαδί καθαρισμού δοντιών** ή η **ράβδος μασήματος** είναι εργαλείο που κατασκευάζεται από κλαδί δέντρου. Μπορεί να βοηθήσει στην αποτροπή της τερηδόνας, περιοδοντίτιδας, ουλίτιδας και να βελτιώσει τη γενική υγεία ανάλογα με το είδος δέντρου από το οποίο προέρχεται.

Ιστορία
-------

Κλαδιά καθαρισμού δοντιών.
Τσαμπιά από κλαδιά καθαρισμού δοντιών, στην *Kalka*, Ινδία.
Οι ράβδοι μασήματος, είναι κλαδίσκοι με μια ξεφτισμένη άκρη η οποία χρησιμοποιείται για το βούρτσισμα των δοντιών, ενώ το άλλο άκρο μπορεί να χρησιμοποιηθεί ως οδοντογλυφίδα. Τα πρώτα ραβδιά μασήματος έχουν χρονολογηθεί στη Βαβυλωνία το 3500 π.Χ. και σε έναν Αιγυπτιακό τάφο από το 3000 π.Χ.· αναφέρονται σε Κινεζικά αρχεία τα οποία χρονολογούνται από το 1600 π.Χ. και στην *Tipitaka*, το Βουδιστικό κανόνα, που φιλοδοξούσε να κρατά λογαριασμό των γεγονότων που έλαβαν χώρα στη Βόρεια και Δυτική Ινδία γύρω στον 5ο αιώνα π.Χ.

Στην Αφρική, τα ραβδιά μασήματος γίνονται από το δέντρο *Salvadora persica*, επίσης γνωστό και ως το «δέντρο οδοντόβουρτσα».

Στο Ισλάμ, αυτό το δέντρο έχει χρησιμοποιηθεί παραδοσιακά για να δημιουργήσει ένα ραβδί μασήματος που ονομάζεται *miswak* (μισουάκ), όπως συχνά υποστηρίζεται για το Χαντίθ (γραπτές παραδόσεις που σχετίζονται με τη ζωή του Μωάμεθ).

Ακόμη και σήμερα, πολλοί Ινδοί στις αγροτικές περιοχές, χρησιμοποιούν το ραβδί μασήματος για το βούρτσισμα των δοντιών τους κάθε πρωί. Έχει αντιβακτηριδιακές ιδιότητες και βοηθά στο να διατηρεί τα ούλα υγιή. Είναι γνωστό ότι μειώνει πολλές ασθένειες που σχετίζονται με τα ούλα. 

Οι παραδοσιακοί Σιχ ακόμα και σήμερα χρησιμοποιούν ράβδους μασήματος, όπως είναι γραμμένο στις γραφές τους:

> ਦਾਤਨ ਕਰੇ ਨਿਤ ਨੀਤ ਨਾ ਦੁਖ ਪਾਵੈ ਲਾਲ ਜੀ ॥ (੨੩)  
> ("Αγαπητέ / πολυαγαπημένε,  
>  καθημερινό φυσικό βούρτσισμα και πόνους ποτέ δεν θα'χεις.(23)")
> 
> — (συγγραφέας) *Guru Gobind Singh*,  
> (πηγή) *Tankhah Naama*, όπως καταγράφηκε από τον *Bhai Nand Lal*.

Οι Σιχ πασχίζουν να κάνουν καλές πράξεις για το περιβάλλον, οπότε ο καθαρισμός των δοντιών με φυσικό τρόπο, όπως η μέθοδος αυτή, είναι μια καλή οικολογική πράξη, καθώς είναι ανανεώσιμη και χωρίς πλαστική συσκευασία.

Κλαδιά που χρησιμοποιούνται
---------------------------

Ανοιξιάτικα άνθη του *Kikar* (το οποίο επίσης ονομάζεται *Babool*) στο *Hodal* στην Περιοχή *Faridabad* της Χαρυάνα, Ινδία.
*Neem (Azadirachta indica)* στο Χαϊντεραμπάντ (Ινδία).
Άνδρας στη Δυτική Αφρική, που καθαρίζει τα δόντια του, χρησιμοποιώντας το κλαδί καθαρισμού δοντιών.
Τα κλαδάκια καθαρισμού δοντιών, μπορεί να προέρχονται από μια ποικιλία ειδών δέντρων. Αν και πολλά δέντρα χρησιμοποιούνται για την παραγωγή κλαδιών καθαρισμού δοντιών, ορισμένα δέντρα είναι καλύτερα προσαρμοσμένα για τον καθαρισμό και την προστασία των δοντιών, λόγω της χημικής σύστασης των φυτικών μερών. Τα είδη των δέντρων είναι:

* *Salvadora persica (Miswak)*
* *Sassafras*
* Ευκάλυπτος *(Eucalyptus)*
* *Citrusaurantafolia* (Μοσχολεμονιά)
* *Garcinia mannii* στη Δυτική Αφρική
* Πορτοκαλιά *(Citrussinensis)*
* *African laburnum* *(Cassia sieberiana)*
* Τεϊόδεντρο *(Leptospermum)*
* *Azadirachta indica (Neem)* στην Ινδική υποήπειρο
* *Vachellia nilotica*, που επίσης ονομάζεται *Babool* ή *Kikar* στην Ινδική υποήπειρο
* *Dalbergia sissoo*, που επίσης ονομάζεται *Sheesham* στην Ινδική υποήπειρο
* Γλυκόριζα *(Liquorice)*
* *Gouania lupuloides*
* Κανέλα *(Cinnamon)*
* *Dogwood*
* Ελιά *(Olive)*
* Καρυδιά *(Walnut)*
* *Acacia catechu*
* *Acacia nilotica*
* και άλλα δέντρα με πικρές ρίζες.

**Ηνωμένο Βασίλειο, Ευρώπη και Ηνωμένες Πολιτείες**

* Μηλιά *(Apple)*
* Αχλαδιά *(Pear)*
* Μπαμπού *(Bamboo)*
* Συκιά *(Fig Tree)*
* Φουντουκιά *(Hazelnut)*
* *Azadirachta indica* *(Neem Tree)*
* *Citrus × sinensis* Πορτοκαλιά
* Μοσχολέμονο *(Lime)*
* *Betula pendula (Silver birch)*
* Γλυκόριζα *(Liquorice [Liquorice root])* (η οποία είναι δυνατό να ευρεθεί στα περισσότερα καταστήματα υγιεινής διατροφής ή Ινδικά καταστήματα)

**Αυστραλία**

* Μάνγκο *(Mango)*
* Μανγκοστάνα *(Mangosteen)*

**Ινδία**

* *Pilu (Salvadora Persica)*
* *Neem*
* *Kicker*
* Δέντρο *Peepal* (το Ινδικό δέντρο δαμάσκηνο ή φρούτων *ber*, το δέντρο δαμάσκηνο της Ιάβας ή το δέντρο *Jamun*, το δέντρο Αραβικής κόμμης)
* *Safed babul*
* *Apamarga*
* Δέντρο *Bael*
* *Dhak*
* *Madar AK*
* *Kamer*
* *Karanj*
* *Vijayasar*
* *Arjun*
* *Gular*
* *Bargad*
* *Mulhatti*
* *Tejovati*
* Μάνγκο *(Mango)*

Μεταφορά
--------

Στις μέρες μας, πολλές εταιρείες παράγουν ειδικές θήκες για τη μεταφορά, την αποθήκευση και την προστασία των ράβδων μασήματος, ευρέως γνωστών ως «θήκες μισουάκ» *("miswak holders")*.

Πλεονεκτήματα και μειονεκτήματα
-------------------------------

Σε σύγκριση με τις οδοντόβουρτσες, ο καθαρισμός των δοντιών με κλαδιά, έχει πολλά πλεονεκτήματα:

* Πιο οικολογικό στον κύκλο της ζωής του
* Χαμηλότερο κόστος (0-16% του κόστους της οδοντόβουρτσας)
* Ανεξαρτησία από εξωτερικό προμηθευτή, αν γίνει στο σπίτι από ιδιόκτητα δέντρα
* Χαμηλή συντήρηση, με μερικά κλαδιά να χρειάζονται ύγρανση με νερό, αν γίνουν ξηρά, για να εξασφαλίσουν την μαλακή άκρη. Το άκρο μπορεί να κοπεί εκ νέου για να εξασφαλίσει την υγιεινή και δεν θα πρέπει να αποθηκεύεται κοντά σε νεροχύτη. Το ραβδί αντικαθίσταται κάθε λίγες εβδομάδες για να διατηρηθεί η καλή υγιεινή.
* Δεν χρειάζεται οδοντόκρεμα

Από την άλλη πλευρά, τα διαφορετικά είδη των δένδρων, έχουν και διάφορα επίπεδα σκληρότητας όπως έχουν και οι συνθετικές οδοντόβουρτσες, έτσι απαιτείται η προσεκτική επιλογή για τη σωστή σκληρότητα, πριν από την χρήση. Επίσης, το υπερβολικό τρίψιμο μπορεί να προκαλέσει ζημιά στα ούλα.

Δείτε επίσης
------------

* Αγιουρβέδα
* Οδοντογλυφίδα
* Οδοντόβουρτσα
* Οδοντόκρεμα

Σημειώσεις
----------

1. ↑   *Tripiṭaka*, που επίσης αναφέρεται ως *Tipiṭaka* ή *Pali Canon*, είναι ο παραδοσιακός όρος για τις Βουδιστικές γραφές.

Παραπομπές
----------

1. 1 2  Panati, Charles (2013). *Extraordinary Origins of Everyday Things*. HarperCollins. σελίδες 208–209. ISBN 978-0-06-227708-4.
2. 1 2 3  Yu, Hai-Yang· Qian, Lin-Mao· Zheng, Jing (2013). *Dental Biotribology*. Springer. σελίδες 18–19. ISBN 978-1-4614-4550-0.
3. ↑  Dantakaṭṭha sutta (AN 5.208) Mahāsaṅgīti Tipiṭaka Buddhavasse 2500
4. ↑  «Search Results - miswak (page 1) - Sunnah.com - Sayings and Teachings of Prophet Muhammad (صلى الله عليه و سلم)». *sunnah.com*.  horizontal tab character in `|title=` at position 36 (βοήθεια)
5. ↑  «Tankahnama». *SearchGurbani.com*. Gateway to Sikhism. Ανακτήθηκε στις 30 Σεπτεμβρίου 2016.
6. ↑  «Neem tree as teeth cleaning twig». Batplants.co.uk. Αρχειοθετήθηκε από το πρωτότυπο στις 13 Ιανουαρίου 2011. Ανακτήθηκε στις 17 Ιανουαρίου 2011.
7. ↑  «Natural twigs used as teeth cleaning twigs». Naturaltoothbrush.com. Ανακτήθηκε στις 17 Ιανουαρίου 2011.
8. ↑  «Neem tree as teeth cleaning twig 2». Neem-products.com. Ανακτήθηκε στις 17 Ιανουαρίου 2011.
9. ↑  «Natural toothbrush twigs». Naturallygreen.co.uk. 15 Σεπτεμβρίου 2007. Αρχειοθετήθηκε από το πρωτότυπο στις 8 Οκτωβρίου 2011. Ανακτήθηκε στις 17 Ιανουαρίου 2011.
10. ↑  «Natural toothbrush overview». Nzherald.co.nz. 19 Ιουνίου 2007. Ανακτήθηκε στις 17 Ιανουαρίου 2011.
11. ↑
12. 1 2 3  Fletcher, Pascal (19 Ιουνίου 2007). «African twig brushes offer all-day dental care». *The New Zealand Herald*. NZME. Ανακτήθηκε στις 17 Ιανουαρίου 2011.
13. 1 2 3  Ra'ed I. Al Sadhan, Khalid Almas (1999). «Miswak (chewing Stick): A Cultural And Scientific Heritage.». *Saudi Dental Journal* **11** (2): 80–88.
14. ↑  Cheek (2004)

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Teeth cleaning twig (έκδοση 755849165) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |